Gustonys
Gustonys – kaimas Panevėžio rajono savivaldybėje, į pietus nuo kelio  A9  Panevėžys–Šiauliai , 6 km į šiaurę nuo Naujamiesčio, prie geležinkelio Radviliškis–Daugpilis. Seniūnaitijos centras. Yra Gustonių geležinkelio stotis, biblioteka, medicinos punktas. Per kaimą teka Šuojos intakas Alkupis. Į šiaurę nuo kaimo plyti Gustonių-Jakubonių miškai, Panevėžio miškų urėdija. Veikia žemės ūkio bendrovė.